Rahu (kino)

Rahu oli kino Tallinnas Pelgurannas Pelguranna, Kopli ja Sõle tänava ristil, ametliku aadressiga Kopli 69b. 

Pelguranna rajatava asumi ühte keskusse kavandati ka kino. Hoonet hakati projekteerima 1955. aastal, projekt valmis 1956. aastal. Projekti alusena kasutatud üleliidulist tüüpprojekti muutsid ja sidusid arhitektid Heili ja August Volberg.

502 istekohaga kino valmis 1959. aastal. Kino avati 26. juunil 1959 filmi Esimese järgu kapten seansigaKodumaa : nädalaleht, nr. 27, 1 juuli 1959. See oli esimene laiekraankino Tallinnas. Teise korruse fuajeesse valmistas kunstnik Dolores Hoffmann 1963. aastal ruumi üht seina katva freskomaali.

Kino lõpetas tegevuse 1994. aastal. Pärast seda on hoones tegutsenud sisustusmaterjalide esinduspood ja kuni 1. detsembrini 2018 oli seal kasiino.Olympic Casino Kopli 

Hoone lammutati aprillis 2019"Põhja-Tallinnas asuva Rahu kino lammutamine on täies hoos". Delfi, 5. aprill 2019 ja asemele ehitati Maxima kaubanduskeskusKopli endise kinohoone asemel kerkinud ärikeskuse Maxima on avamiseks peaaegu valmis, arileht.delfi.ee, 15.12.2019

Viited

Kirjandus
Oleg Kotšenovski. "Kino "Rahu" Kopli t. 69b" // Eesti arhitektuur 1 (Tallinn). Valgus. Tallinn 1993. Lk 90
Karen Jagodin. Kino "Rahu". - Lähme kinno! Kuurist kobarkinoni - sajand Eesti kinoarhitektuuri. Eesti Arhitektuurimuuseum. Tallinn 2013. Lk 112-113

Välislingid
"Laiaekraanilise kino "Rahu" ehitamine Kalinini tänaval". Eesti Rahvusarhiivi Filmiarhiiv, EFA.357.0.91067. Salomon Rosenfeld, 1957-1959
"Kino "Rahu" välisvaade". Eesti Rahvusarhiivi Filmiarhiiv, EFA.357.0.90461. Salomon Rosenfeld, 27. juuni 1959
"Makarovi tn algus". Tallinna Linnamuuseum, TLM Fn 6577:111. Gea Troska, 1960
"Kino Rahu Tallinnas, fassaadivaade. Üleliiduline tüüpprojekt, sidunud August Volberg ja Heili Volberg". Eesti Arhitektuurimuuseum, EAM Fk 4738
Legendaarne Rahu kino lammutatakse ja asemele kerkib kaubakeskus. Postimees, 15. jaanuar 2019
Jüri Muttika. "Lammutamisele minevast Rahu kinost päästetakse Dolores Hoffmanni fresko". 16. jaanuar 2019, err.ee
Sandra Lepik. "Raimond Kaljulaid: kino Rahu lammutamine otsustati juba 2007. aastal". Pealinn, 17. jaanuar 2019
Merle Karro-Kalberg. "Rahu, ainult rahu!" 24. jaanuar 2019, err.ee

Kategooria:Pelguranna
Kategooria:Põhja-Tallinna ehitised
Kategooria:Tallinna kinod
Kategooria:Eesti kinohooned